[{"text_idx": "#000003", "text": "UudisedUudisedArvamusHaridusAjaluguKeskkondLoodusPsu\u0308u\u0308hikaTeaduseluTehnikaTervisUniversumU\u0308hiskondMeediataipEriprojektidEriprojektidGoldbergi masinTeadus 3 minutigaKeskkonnakuuAasta koolAkadeemikudrohepo\u0308o\u0308reEesti naisteadlasedNoorteadlasedNutikas eluOma puuO\u0303pilaste TeadusfestivalTeadus tagasi- ja edasivaatesKust sa tead?Kuidas targemini o\u0303ppida?Lugeja ku\u0308sibNipid jooksuvo\u0303istluseksTV/RaadioTV/RaadioLaborTaskuha\u0308a\u0308lingNovaatorOsoonPuust ja punaseksR2 PortaalTeadusvideodAbi"}, {"text_idx": "#000004", "text": "EriprojektidGoldbergi masinTeadus 3 minutigaKeskkonnakuuAasta koolAkadeemikudrohepo\u0308o\u0308reEesti naisteadlasedNoorteadlasedNutikas eluOma puuO\u0303pilaste TeadusfestivalTeadus tagasi- ja edasivaatesKust sa tead?Kuidas targemini o\u0303ppida?Lugeja ku\u0308sibNipid jooksuvo\u0303istluseks"}, {"text_idx": "#000005", "text": "Magistrito\u0308o\u0308: to\u0303husam andmeto\u0308o\u0308tlus aitaks kaasa liikluso\u0303nnetuste arvu va\u0308hendamisele"}, {"text_idx": "#000006", "text": "Ott Nauts uuris Tartu u\u0308likoolis kaitstud magistrito\u0308o\u0308s raskete ilmaolude ja riiklike pu\u0308hade mo\u0303ju liikluso\u0303nnetuste toimumisele. Autor leiab, et erinevatesse andmebaasidesse kogutava info parema seotuse ja analu\u0308u\u0308si abil saaks operatiivteenistuste tegevust edaspidi to\u0303husamalt planeerida ning va\u0308hendada ka liikluso\u0303nnetuste tagaja\u0308rjel tekkivat kahju."}, {"text_idx": "#000007", "text": "To\u0308o\u0308s kasutati analu\u0308u\u0308si tegemiseks statistikaameti, riigi ilmateenistuse, Tartu observatooriumi, ha\u0308irekeskuse ning politsei- ja piirivalveameti andmeid."}, {"text_idx": "#000008", "text": "\"Va\u0308a\u0308rtustades juba kogutud andmeid ning neid terviklikult kasutades vo\u0303ime tulevikus prognoosida, kui to\u0303ena\u0308oliselt teatud tingimuste korral teatud piirkonnas vo\u0303ib toimuda liikluso\u0303nnetusi,\u201d selgitab Ott Nauts oma to\u0308o\u0308s. \"Teades ilmaprognoosi ja la\u0308henevaid riiklikke pu\u0308hi, saab planeerida politsei, pa\u0308a\u0308ste ja kiirabi koosseise ning paiknemist, teavitada liiklejaid vo\u0303imalikust ohust vo\u0303i korraldada liiklus potentsiaalsetes ohupiirkondades juba ennetavalt u\u0308mber \u2013 na\u0308iteks va\u0308hendades lubatud so\u0303idukiirust.\""}, {"text_idx": "#000009", "text": "Operatiivteenistused (politsei, kiirabi ja pa\u0308a\u0308ste) teevad Eestis liikluso\u0303nnetustele rohkem kui 10 000 va\u0308ljaso\u0303itu aastas. Kui liikluses hukkunute arv on aasta-aastalt pigem langustrendis, siis vigasaanute ning o\u0303nnetuste koguarv ei ole viimase kuue aasta jooksul langenud. Erinevalt Eestist on aga mujal Euroopa Liidus kannatanuga liikluso\u0303nnetuste arv va\u0308henenud. Liikluses hukkunud inimeste arvult miljoni elaniku kohta on Eesti ELi keskmisest pisut ko\u0303rgemal."}, {"text_idx": "#000010", "text": "O\u0303nnetusi on rohkem reedel, ku\u0308lma ilma ja ja\u0308ite korral"}, {"text_idx": "#000011", "text": "Ott Nauts uuris u\u0308he aasta liikluso\u0303nnetuste andmeid perioodil 2015. aasta ma\u0308rtsist kuni 2016. aasta veebruarini. Sel perioodil toimus Eestis 6704 liikluso\u0303nnetust ehk pa\u0308evas keskmiselt 18,3 liikluso\u0303nnetust. O\u0303nnetustes sai vigastada 1758 ja hukkus 63 inimest."}, {"text_idx": "#000012", "text": "Ko\u0303ige enam liikluso\u0303nnetusi 10 000 elaniku kohta toimus Ida-Virumaal (71) ja Tartumaal (66), ko\u0303ige va\u0308hem aga Hiiumaal (28) ja Saaremaal (32). Harjumaal oli vastav na\u0308itaja 44, samas oli seal kannatanuga liikluso\u0303nnetuste osakaal ko\u0303ige suurem. See na\u0308itab, et suurema elanike arvuga piirkondades on to\u0303ena\u0308olisem liikluso\u0303nnetusse sattuda."}, {"text_idx": "#000013", "text": "Veidi u\u0308le poolte (52,8%) o\u0303nnetustest toimus pimeda ja valge vahepealsel ajal, umbes kolmandik (32,6%) pa\u0308evasel ajal ning vaid 14,6% pimedal ajal. Samas, kui o\u0308o\u0308sel toimus liikluso\u0303nnetus, oli ko\u0303ige suurem to\u0303ena\u0308osus, et o\u0303nnetuse tagaja\u0308rjel saab mo\u0303ni inimene kannata."}, {"text_idx": "#000014", "text": "Analu\u0308u\u0308situd perioodi ja\u0308i 12 riiklikku pu\u0308ha, mille jooksul toimus pa\u0308evas keskmiselt 15,1 liikluso\u0303nnetust \u2013 va\u0308hem kui tavalisel kalendripa\u0308eval (18,4). Ka riiklikule pu\u0308hale ja\u0308rgneval pa\u0308eval oli o\u0303nnetusi tavalisest va\u0308hem. \u201cSee na\u0308itab, et enamikel riiklikel pu\u0308hadel ja neile ja\u0308rgnenud pa\u0308evadel eelistavad inimesed pigem va\u0308hem liigelda vo\u0303i kui liiklevad, siis on ta\u0308helepanelikumad,\u201d u\u0308tleb Ott Nauts. \u201cEnne suuremaid pu\u0308hasid toimuvad tihti ka teavituskampaaniad, milles kutsutakse inimesi u\u0308les arvestama teiste liiklejatega, joobeseisundis mitte so\u0303idukit juhtima ning kasutama turvavarustust.\u201d"}, {"text_idx": "#000015", "text": "Rasketest ilmastikutingimustest suurendasid liikluso\u0303nnetuste toimumist ko\u0303ige enam temperatuur alla -15 kraadi ja ja\u0308ide, samas kui pimedas o\u0303nnetuste arv langes. Tuisk, temperatuur u\u0308le +25 kraadi, tugev tuul, tugev vihma- ja lumesadu ning o\u0303huniiskus liikluso\u0303nnetuste arvule olulist mo\u0303ju ei avaldanud."}, {"text_idx": "#000016", "text": "Ko\u0303ige o\u0303nnetusterohkemaks pa\u0308evaks oli reede, ko\u0303ige va\u0308hem toimus liikluso\u0303nnetusi pu\u0308hapa\u0308eval. Kuude lo\u0303ikes toimusko\u0303ige enam liikluso\u0303nnetusi detsembris ja jaanuaris, samas kui ko\u0303ige enam kannatanutega liikluso\u0303nnetusi toimus suvel \u2013 mis ilmselt on seletatav jalaka\u0308ijate ning jalg- ja mootorratturite suurema aktiivsusega."}, {"text_idx": "#000017", "text": "Liikluso\u0303nnetuste varaline kahju on suur"}, {"text_idx": "#000018", "text": "Liikluso\u0303nnetused ta\u0308hendavad u\u0308hiskonnale suuri kulutusi \u2013 Euroopa Liidus hinnanguliselt umbes 130 miljardit eurot aastas."}, {"text_idx": "#000019", "text": "Liikluso\u0303nnetuste kulud ei piirdu ainult operatiivressursside reageerimise vo\u0303i varalise kahju tekitamisega inimestele, kes o\u0303nnetusse sattusid. O\u0303nnetuste tagaja\u0308rjel on sageli ha\u0308iritud su\u0308ndmuskoha liiklus, mis olulise transiittee puhul avaldab otsest mo\u0303ju majandusele. Kannatanuga liikluso\u0303nnetustel vo\u0303ib olla negatiivne mo\u0303ju aastateks. Paljude taoliste o\u0303nnetuste tagaja\u0308rjel kaotavad inimesed osaliselt vo\u0303i isegi ta\u0308ielikult to\u0308o\u0308vo\u0303ime, mis omakorda mo\u0303jutab lisaks ka kannatanu la\u0308hedaste toimetulekut, on kuluks sotsiaalsu\u0308steemile ning majandusele laiemalt."}, {"text_idx": "#000020", "text": "Rasketes liikluso\u0303nnetustes saab Euroopa Liidus aastas vigastada 135 000 inimest, mille to\u0303ttu kaotab EL aastas 2% sisemajanduse koguproduktist. Seeto\u0303ttu on EL seadnud ambitsioonika eesma\u0308rgi va\u0308hendada 2020. aastaks liikluso\u0303nnetuse tagaja\u0308rjel hukkunute arvu poole vo\u0303rra vo\u0303rreldes 2010. aastaga."}, {"text_idx": "#000021", "text": "Kriitilise ta\u0308htsusega on see, kui kiiresti jo\u0303uavad su\u0308ndmuskohale operatiivteenistused ja saavad abivajajaid aitama hakata ning kannatanuid haiglasse toimetada. Seejuures on sageli olulised ko\u0303igi kolme valdkonna operatiivteenistuse reageerimise kiirused. Kiirabi kiirest su\u0308ndmuskohale jo\u0303udmisest ei ole olulist abi, kui kannatanud on so\u0303idukis kinni ja vaja oleks pa\u0308a\u0308stjaid nende autost va\u0308ljalo\u0303ikamiseks. Samuti on oluline politsei kiire reageerimine, sest tihti on vajalik liikluse reguleerimine vo\u0303i u\u0308mbersuunamine, et va\u0308ltida ummikuid vo\u0303i uute o\u0303nnetuste teket."}, {"text_idx": "#000022", "text": "\"Ta\u0308na kasutatavates andmebaasides on kogu vajalik informatsioon juba olemas, kuid erinevate andmekogude vahel puudub su\u0308steemsus ja liidestatus,\u201d leiab Ott Nauts. \"Nimelt koguvad ilmastiku kohta andmeid nii riigi ilmateenistus kui maanteeamet. Vajalik oleks u\u0308hiselt u\u0308le vaadata vaatlusvo\u0303rgustik ning vajadusel teha muudatusi, et seniseid vahendeid vo\u0303imalikult to\u0303husalt kasutada kogu riigi, mitte ainult u\u0308he organisatsiooni huvides.\u201d"}, {"text_idx": "#000023", "text": "Eraldi infosu\u0308steemidesse registreerib teavet liikluso\u0303nnetuste kohta ka ha\u0308irekeskus \u2013 su\u0308ndmused, kuhu reageerivad pa\u0308a\u0308stjad ja kiirabi, sisestatakse pa\u0308a\u0308steinfosu\u0308steemi ning politsei reageerimist vajavad su\u0308ndmused politseiinfosu\u0308steemi. Vajalik oleks vo\u0303tta kasutusele u\u0308htne infosu\u0308steem, kuhu saaks u\u0308hetaoliste klassifikaatorite ja\u0308rgi sisestada ko\u0303igi liikluso\u0303nnetuste andmed, olenemata sellest, milline operatiivressurss su\u0308ndmusele reageerima peab."}, {"text_idx": "#000024", "text": "Ka elanikkonna teavitamine rasketest ilmastikutingimustest jaguneb praegu kolme organisatsiooni vahel: politsei- ja piirivalveamet, riigi ilmateenistus ja maanteeamet."}, {"text_idx": "#000025", "text": "Kui erinevate riigiasutuste kogutud andmed oleks koondatud u\u0308htsesse infosu\u0308steemi, vo\u0303imaldaks see riskitaseme to\u0303usu korral teatud piirkonnas vo\u0303tta kasutusele ennetavaid meetmeid liikluso\u0303nnetuste a\u0308rahoidmiseks ning kahjude va\u0308hendamiseks. Riskitaseme to\u0303usu korral peaks toimuma u\u0308htne kommunikatsioon nii elanikkonna kui koosto\u0308o\u0308partnerite suunal."}, {"text_idx": "#000026", "text": "Operatiivteenistused saaksid vastavalt vajadusele planeerida to\u0308o\u0308le rohkem inimesi vo\u0303i paigutada ohupiirkondadesse ennetavalt pa\u0308a\u0308ste-, politsei- ja kiirabiressursse. Samuti vo\u0303ib ka politsei paigutada preventiivsel eesma\u0308rgil patrulle potentsiaalsetesse riskipiirkondadesse eesma\u0308rgiga olla liiklejate seas na\u0308htav ning sellega liiklusvoogu rahustada, mis aitaks liikluso\u0303nnetusi ja sellest tulenevaid kahjusid a\u0308ra hoida."}, {"text_idx": "#000027", "text": "Veel u\u0308hevahendina liikluso\u0303nnetuste arvu va\u0308hendamiseks vo\u0303iks kasutusele vo\u0303tta muutuvteabega liikluskorraldusvahendid ehk kaugjuhitavad liiklusma\u0308rgid ja infotahvlid, mis vo\u0303imaldaks vastavalt riskidele va\u0308hendada teelo\u0303ikudel piirkiirust vo\u0303i teavitada liiklejaid ilmastikuoludest ja ohtudest."}, {"text_idx": "#000028", "text": "\"Riigi andmebaasides on juba ta\u0308na olemasinformatsioon, mille abil on vo\u0303imalik liikluso\u0303nnetuste toimumise riske prognoosida. Tegemist on rakendamata potentsiaaliga. Ohtude ennetamine on soodsam kui tekkinud kahjude likvideerimine,\u201d u\u0308tleb Ott Nauts."}, {"text_idx": "#000029", "text": "Huvitavaid fakte varasematest liiklusalastest lo\u0303puto\u0308o\u0308dest"}, {"text_idx": "#000030", "text": "Tallinn-Tartu maanteel u\u0308letavad liiklejad Ja\u0308rvamaal kiiruskaamerate vahelistes lo\u0303ikudes endiselt kiirust ning piirkonnas ei ole kiiruskaamerate abil va\u0308henenud ka kannatanuga liikluso\u0303nnetuste arv.\u2028Sirgel teel on suurem to\u0303ena\u0308osus liikluso\u0303nnetuse toimumiseks kui kurvilisel.\u2028Suurema rahatrahvi saanud inimesed u\u0308letavad sagedamini uuesti kiirust ning ko\u0303ige mo\u0303jusamaks meetmeks ja\u0308rgnevat kiiruseu\u0308letamist a\u0308ra hoida on juhtimiso\u0303iguse peatamine.Suvel ja su\u0308gisel hukkub liikluses rohkem inimesi kui kevadel ja talvel, samas on liikluso\u0303nnetuste arvuga vo\u0303rreldes ko\u0303ige enam hukkunuid talvel."}, {"text_idx": "#000032", "text": "Peep Ehasalu: liiklusmo\u0308lakad ja liiklusviisakad"}, {"text_idx": "#000033", "text": "Ajakirjanduse professor: vo\u0303im peab ikka ajakirjandust natuke kartma"}, {"text_idx": "#000035", "text": "Eesti otsib so\u0303ja to\u0303ttu va\u0308henenud va\u0308listudengivoogu uutest riikidest"}, {"text_idx": "#000041", "text": "Professor: meediamaastiku vo\u0303tmeso\u0303na on ettevo\u0303tlikkus"}, {"text_idx": "#000043", "text": "\"Pealtna\u0308gija\": Achilleus oli Eesti kangelane?"}, {"text_idx": "#000046", "text": "Land: lubadus ko\u0303rghariduse rahastamist suurendada ei lahenda alusprobleemi"}, {"text_idx": "#000048", "text": "Video: seminar Eesti teaduseetika hetkeseisust ja tulevikust"}, {"text_idx": "#000052", "text": "Kui hea on Eestis elada ehk mida ra\u0308a\u0308givad Exceli tabelid?"}, {"text_idx": "#000059", "text": "Uuring: Eesti naistippjuhid panevad karja\u0308a\u0308riedu pigem hea o\u0303nne kui enda to\u0308o\u0308panuse arvele"}, {"text_idx": "#000064", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]